NaiveNeuron/SloPal huggingface dataset:
Nachtmannová, Oľga, poslankyňa NR SR (2016-09-07):
Pán poslanec Lipšic, vo vašom vystúpení ste ani slovkom pozitívne nespomenuli predkladaný návrh zákona. Vo vystúpení ste viacejkrát zvýraznili, že ste advokát. Teda z vášho profesionálneho pohľadu nie je v tomto návrhu zákona množstvo pozitívnych aspektov pre budúcnosť? Budem trošku nadväzovať na to, čo povedal kolega Tomáš. Nie ste, pán kolega Lipšic, tabula rasa, teda nepopísaný list papiera. V rokoch 2002 – 2006 ste boli ministrom spravodlivosti. Bez niekoľkých mesiacov to bolo celé volebné obdobie. Keď tu toľko kritizujete, prečo ste vy už počas svojho ministrovania v tejto otázke nič nepodnikli? Už tu bola spomenutá kauza financovania SDKÚ. Ja spomeniem ďalšiu. Nemali ste vtedy napríklad aj kauzu vláčiky, ktorej hlavným aktérom bol brat vtedajšieho vášho šéfa, premiéra Mikuláša Dzurindu? Vy tu neustále urážate, hovoríte o svinstve, o hanebnosti, prosím vás, pozrite sa trocha aj sám na seba do zrkadla. A mimochodom, hovorili ste tu, ako slušný človek neskáče do reči, to máte pravdu, ale ja za krátky čas, ako som v ústavnoprávnom výbore, tak som práve vás zaznamenala, že neustále, ak niekto začne niečo hovoriť, čo sa vám nepáči, okamžite mu skočíte do reči a tým pretrhnete jeho niť myšlienok. Ďakujem.
Blaha, Ľuboš, podpredseda NR SR (2024-02-06):
Vážené pani poslankyne, páni poslanci, je devätnásť hodín, takže prerušujem rozpravu do zajtra rána o deviatej hodine. Pekný večer. (Prerušenie rokovania o 19.01 hodine.) 1
Kyselica, Lukáš, poslanec NR SR (2022-09-21):
Ďakujem veľmi pekne. No, Marián, hlavne si popisoval zákon, ktorý už bol schválený. K tomuto terajšiemu si moc toho nepovedal. Ako naozaj už nechcem sa tiež vracať do minulosti, že akým spôsobom to bolo schválené alebo takto. Ja si myslím, že ten zámer je perfektný. Pamätáš si hádam na svoje detské časy. Boli prázdniny, vyšli sme von na ihrisko, boli sme tam pomaly do večera, na obed si došiel domov, dal si si obed a proste sme sa, proste sme boli celý čas na tom ihrisku. A toto tu tým deťom teraz chýba. Fakt majú tablet v ruke a to je ich celodenná aktivita. Že naozaj ako aj psychológovia hovoria, že postcovidové choroby, ktoré nastúpili, to sú tie choroby z toho, že sú tie deti doma. Naozaj keď im umožníme a nastavia sa tie registre správne, tak ako sa majú aj v školstve, aj ohľadom kultúry, aj ohľadom športu, tak tu môžu vyrásť talenty atď. atď. Naozaj tým deťom chýbajú tie aktivity. Takže zámyseľ je tam dobrý, len to treba zrealizovať a nie stále kritizovať. A vláda sa snaží pomáhať aj tým školám. Však aj teraz včera či kedy vyšla tá správa, že sa tým samosprávam na tieto energie pomohlo tridsiatimi miliónmi. To, že chodia tým školám teraz tie vyššie zálohové platby, to sa odvíja od toho, že ešte nie sú energie vyregulované na budúci rok, ale tie preddávkové už chodia. Ale ja si myslím, že ono sa to všetko upraví. Tak len toľko.
Klus, Martin, poslanec NR SR (2017-04-06):
Dobré ráno a ďakujem pekne za slovo. A, Natálka, chcem sa ti poďakovať aj v mene poslucháčov Katedry sociálnej práce, ktorí sa tu osobitne boli pozrieť dnes na tvoje úvodné vystúpenie. Určite, ak vydržali až do tohto času sledovať, čo sa tu dnes deje, tak musia byť hrdí na to, že sú aj v tejto sále poslanci, ktorí hája aj ich stavovskú česť, a ja som hrdý na to, že tu máme takú poslankyňu, ako si ty.
Hrnčiar, Andrej, podpredseda NR SR (2016-06-07):
Poprosím vás, páni poslanci, kľud v rokovacej sále.
Blanár, Juraj, podpredseda NR SR (2023-03-30):
Dobre, aby...
Hrnčiar, Andrej, podpredseda NR SR (2018-09-12):
Tri faktické poznámky. Nech sa páči, pani poslankyňa Vaľová.
Hort, Milan, podpredseda NR SR (2011-02-08):
Pán podpredseda, preruším vás. Páni poslanci Matovič a Ondruš, skúste si to vybaviť mimo rokovaciu sálu. Ďakujem pekne. Nech sa páči.
Drábiková, Lucia, poslankyňa NR SR (2022-02-23):
Ďakujem. Pán kolega Benčík, ďakujem za prečítanie. My sme tu počúvali tri dni stále dookola tie isté správy. A ja chcem povedať na tomto mieste, že odsudzujem akékoľvek verbálne násilie, nech už bolo povedané z akejkoľvek strany. A chcem povedať aj to, že mňa to veľmi mrzí. Je mi ľúto tých ľudí, ktorí to tam písali, ale čo ma ešte viac mrzí, je to, že mnohí poslanci naozaj zneužívajú svoje postavenie, svoju popularitu a autoritu a možno nie úplne explicitne povzbudzujú ľudí k násiliu, ale v podstate ich k tomu povzbudzujú a vzbudzujú v nich práve takéto impulzy. Namiesto toho, aby v tejto ťažkej situácii ľudí nejakým spôsobom upokojovali, aby vysvetľovali, robia, robia pravý opak. Zneužívajú to, čo dostali, zneužívajú svoj mandát práve na to, aby poštvávali. A mrzí ma, že toto sa deje a práve na tých sociálnych sieťach to je úplne najmarkantnejšie. Ľudia, ktorí píšu takéto výroky, si myslím, že častokrát si ani nespomenú možno na druhý deň a jeden potencuje druhého. A, žiaľ, vieme, že už aj pred druhou svetovou vojnou to začalo myšlienkami, pokračovalo slovami a potom to išlo do skutkov. Naozaj možno, možno opoziční poslanci priamo nevyzývajú k násiliu, ale nebránia sa mu, nemažú takéto komentáre a je to ich zodpovednosť, pretože sú ľudia, ktorí možno veľmi rýchlo impulzívne zareagujú v rámci nejakých svojich frustrácií alebo zlej situácie a potom tie následky budú naozaj vážne. A je to, je to vaša zodpovednosť. Je to zodpovednosť tých, ktorí píšu, ktorí povzbudzujú, ale aj tých, ktorí ticho tolerujú takéto výroky.
Marcinčin, Radovan, poslanec NR SR (2022-05-05):
Na základe oprávnení ako spravodajcu predkladám návrh na prerokovanie návrhu zákona v treťom čítaní ihneď.
T. Cabaj, podpredseda NR SR: (2010-01-20):
Slovo má pán podpredseda Národnej rady Miroslav Číž.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 99 za, 1 bol proti, 38 sa zdržalo. Tieto návrhy sme schválili.
Zmajkovičová, Renáta, podpredsedníčka NR SR (2012-10-18):
Poprosím o to technikov. Dostanete dve minúty, nech sa páči.
Suja, Miroslav, poslanec NR SR (2021-02-05):
Pán Šeliga, ja len krátko na vaše vystúpenie. Kritizoval ste, že predchádzajúca vláda dala obedy zadarmo a nedovybavila jedálne. Keď sa tie jedálne dovybavili a prijali sa ľudia, vy ste tie obedy zrušili. Čo je horšie? Ja si myslím, že keď už je to vybavené, investície, minuté zdroje obcí, miest, rôznych sponzorov, zamestnaní ľudia, a vy to zrušíte, tak ja si myslím, že toto je horšie ako kritizovať, že predchádzajúca vláda dala deti zadarmo, deťom obedy zadarmo, ale nedovybavila kuchyne.
Kotleba, Marian, poslanec NR SR (2020-09-22):
... aby aj propagandou postihnutí poslanci boli spokojní. (Rečník má opäť rúško pod úrovňou nosa, reakcie z pléna.) Fešáčik, poď von, podebatujeme sa o tom, keď máš problém s mojím rúškom. Nie, chcem sa o tom s tebou porozprávať, keď mi nepôjde čas. Berieš mi čas. (Reakcie z pléna.)
Blanár, Juraj, podpredseda NR SR (2020-12-03):
Na vaše vystúpenie tri faktické poznámky. Pán poslanec Susko ako prvý.
M. Hort, podpredseda NR SR: (2007-09-11):
A dávam slovo pánovi poslancovi Bobríkovi.
Jurinová, Erika, poslankyňa NR SR (2017-06-19):
Ďakujem za podporu kolegu Jána Budaja. Áno, vyzerá to naozaj tak, že sme stále ešte v područí 90. rokoch a nie sme schopní sa z toho vymaniť. Presne tak ako si, pán kolega, poukázal na to, čo sa dialo vtedy a že kým nemáme stranícku knižku a nejakú inú previazanosť, tak sa nič nepodarí. Presne aj to som zo začiatku svojho príspevku hovorila, že nám chýba a rovnako teda, musím konštatovať, že chýba aj pani komisárke objektívna nestrannosť. Práve preto, že tie jej väzby, ktoré mala jednak na ministerstve, jednak keď bola ešte zamestnankyňa, nielen ministerka, tie vzťahy sa prenášajú aj do jej terajšieho pôsobenia. Preto sa obávam, aj keď mnoho ľudí vníma, že sociálnoprávna ochrana detí na Slovensku si zaslúži veľkú revíziu, tak bojím sa, že vy tomu nápomocná veľmi, pani komisárka, nebudete. Ďakujem pekne.
Danko, Andrej, podpredseda NR SR (2024-01-08):
Pán poslanec Šipoš.
Glváč, Martin, podpredseda NR SR (2017-10-11):
Ďakujem. Reakcia? Nie. Vyhlasujem rozpravu za skončenú. Pani navrhovateľka, nech sa páči.
J. Zvonár, poslanec: (2008-09-11):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v Legislatívnych pravidlách. V predloženom návrhu sa novelizuje 12 zákonov v oblasti zdravotníctva. Ich novelizácia súvisí výlučne so zavedením meny euro v Slovenskej republike. Návrh zákona je v súlade s Ústavou Slovenskej republiky a inými zákonmi a medzinárodnými zmluvami, ktorými je Slovenská republika viazaná. Predložený návrh zákona obsahuje Doložku zlučiteľnosti s právom Európskej únie. Návrh zákona nezakladá nárok na pracovné sily, nepredpokladajú sa finančné dôsledky na štátny rozpočet a nemá vplyv na rozpočet obcí a vyšších územných celkov. Pán predsedajúci, skončil som, otvorte rozpravu.
Laurenčík, Milan, podpredseda NR SR (2021-09-17):
S faktickou poznámkou teraz vystúpi pán poslanec Ján Mičovský, nech sa páči.
Sulík, Richard, predseda NR SR (2011-09-14):
Prosím, hlasujte teraz. (Hlasovanie.) Prítomných 146 poslancov, hlasovalo 80 za, 2 proti, 64 sa zdržalo. Národná rada schválila vládny návrh novely zákona č. 346/2005 o štátnej službe profesionálnych vojakov Ozbrojených síl Slovenskej republiky. Poprosím teraz pani poslankyňu Máriu Sabolovú, ktorá je spoločná spravodajkyňa výboru pre pôdohospodárstvo a životné prostredie, aby uviedla hlasovanie v druhom čítaní o vládnom návrhu zákona, ktorým sa mení a dopĺňa zákon č. 152 /1995 Z. z. o potravinách, tlač 406. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 406.)
Laššáková, Jana, podpredsedníčka NR SR (2015-09-16):
Na vystúpenie pána poslanca s faktickými poznámkami páni poslanci Přidal a Hlina. Končím možnosť prihlásiť sa s faktickými poznámkami. Nech sa páči, pán poslanec Přidal.
Laššáková, Jana, podpredsedníčka NR SR (2012-10-17):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky: za klub SDKÚ – DS pán poslanec Miroslav Beblavý, za klub KDH pán poslanec Martin Fronc. Nech sa páči. A predseda výboru pre nezlučiteľnosť funkcií Beblavý, máte slovo.
Saková, Denisa, ministerka vnútra SR (2019-03-28):
Čo sa týka tej prvej časti otázky, tak ako som povedala, ten model má byť transparentnejší a spravodlivejší. To znamená, že neriešime to len v rámci jednotlivých odborov, a v rámci toho istého odboru presúvanie nejakých možno systemizačných tabuliek tam, kde je väčší nápor práce, ale chceme to riešiť aj ako celok, to znamená, že chceme vyrovnávať aj jednotlivé disproporcie medzi jednotlivými odbormi nielen v rámci jedného okresného úradu, ale aj naprieč celým Slovenskom. To znamená, že ak má, je na jednom odbore taký istý nápad pracovnej činnosti, ako má na inom odbore, úplne špecializovane inom, ale vieme to porovnať, tak chceme toto stransparentniť a zrovnoprávniť. To znamená, áno, chceme aj tabuľkové platy, čo sa týka jednotlivých zaradených referentov približne dať do veľmi podobnej, až, to nazvem, do rovnakej úrovne vzhľadom na to, ako tie práce vykonávajú podľa opisu pracovnej činnosti, aby to bolo spravodlivejšie. Druhá časť. Momentálne nemajú dosah na to, aby ovplyvňovali nejaké ohodnotenie, prípadne nejakými motivačnými bonusmi, aby tých svojich historických pracovníkov jednotliví rezortní ministri ovplyvňovali. O to sa stále stará z organizačného hľadiska aj z technického vybavenia, aj zo mzdového vybavenia stále ministerstvo vnútra, ale mám zato, že pokiaľ sme my integrovali špecializovanú miestnu štátnu správu k sebe, a vzhľadom na to, že teda spolupracujeme s našimi kolegami na, na veľmi odbornej úrovni, tak chcem, aby o týchto zmenách všetkých vedeli, pretože tí jednotliví ministerskí kolegovia, ktorí sedia so mnou vo vláde, majú v rámci svojich kompetencií aj nejaké výzvy, o ktorých vedia oni, ktoré chcú realizovať v nejakom krátkom čase alebo na ktoré chcú dať možno nejaký väčší dôraz. A preto mám za to, aby som s nimi celú túto vec systemizačných nastavení jednotlivých odborov, ktoré metodicky riadia, z hľadiska nejakej takej kolektívnej úcty k nim prešla a odsúhlasila si to.
A. Belousovová, podpredsedníčka NR SR: (2010-01-20):
A slovo má pán poslanec Kužma.
Bublavý, Dušan, poslanec NR SR (2010-12-16):
Ďakujem pekne za slovo, pán predsedajúci. (Ruch v sále.) Ďakujem pekne za slovo, pán predsedajúci. Vidím, že sa tu koalícia dobre baví. Ja skutočne takú plytkú rozpravu na pôde Národnej rady som ozaj ešte nepočul. A toľko urážok a ešte aj odmena potleskom od kolegov poslancov, ja si myslím, že skutočne ideme do pivníc a to nie je hodná rozprava Národnej rady. Pán kolega Matovič, ja som si myslel, že si postupne uvedomuješ, že skutočne Národná rada je to, kde by sme sa mali slušne správať, ale postupne do suterénu ideme hlbšie a hlbšie. Ďakujem pekne za pozornosť.
Hrnčiar, Andrej, podpredseda NR SR (2016-12-08):
Pani poslankyňa Dubačová.
Šimečka, Michal, podpredseda NR SR (2023-12-05):
Ďakujem. S faktickou pán poslanec Pročko.
Paška, Pavol, predseda NR SR (2013-12-18):
Poprosím vás, pán spravodajca, aké boli procedurálne návrhy? V prvom čítaní môžu byť len tri typy: buď vrátiť, nerokovať, vrátiť na dopracovanie, ktorý, aký bol procedurálny?
Grendel, Gábor, podpredseda NR SR (2021-03-16):
Prosím, prezentujme sa a hlasujme. (Hlasovanie.) Prítomných 129 poslancov, za 110, proti nikto, zdržalo sa 19, hlasovali všetci prítomní. Konštatujem, že sme rozhodli, že tento návrh zákona prerokuje Národná rada v druhom čítaní. A pristúpime teraz k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím, pán spravodajca, uveďte hlasovanie.
Sulík, Richard, predseda NR SR (2010-09-10):
Páni poslanci, môžem vás poprosiť, nediskutovať tu krížom cez sálu a dať priestor pánovi Procházkovi. Ďakujem.
Hrušovský, Pavol, predseda NR SR (2012-02-29):
Ďakujem, prosím, zaujmite miesto pre spravodajcov. Otváram rozpravu o tomto bode programu. Do rozpravy som nedostal žiadne písomné prihlášky, pýtam sa či sa chce niekto do rozpravy prihlásiť ústne? Nie. Preto vyhlasujem rozpravu za skončenú. Pristúpime k hlasovaniu o návrhu, s ktorým Národná rada vysloví, alebo nevysloví súhlas s požiadavkou vlády, aby sme zákon prerokovali v skrátenom legislatívnom konaní. Poprosím o návrh. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon 528/2008 Z. z. o pomoci a podpore poskytovanej z fondov Európskeho spoločenstva , tlač 616.)
Cigániková, Jana, poslankyňa NR SR (2018-09-17):
Ďakujem veľmi pekne. Budem teda reagovať len na rečníka, aj keď mi cuká. Richard, k tomu, čo si hovoril. No vieš, v prvom rade k tým mačkám a psom, ja sa k tomu ešte vyjadrím, samozrejme, že som nepovedala to, čo si povedal ty, len som si pripravovala prejav, lebo by som teda rada niečo k tomu povedala, a teda snažila som sa identifikovať, že či je problém to samé osebe, alebo teda aké dôsledky. Mazurek mi veľmi pekne vysvetlil, že tam ide o slušnosť a o nejaké morálne zásady a hodnoty, ktoré to narúša, toto som chcela počuť, že teda o čo tam, kde tam je konkrétne problém. No ale čo sa týka teda toho obsahu, tak hovoríš o tom, že homosexualita je podľa teba úchylka. Ty si sa tak rozhodol, je jedno, že čo hovoria štúdie, naozaj dlhodobé, podrobné, čo hovoria odborníci, ty si myslíš, že je to úchylka, je to úchylka, hotovo, koniec debaty. Ja napríklad si zas myslím, že napríklad je podľa mňa úchylka ľuďom diktovať, kedy môžu ejakulovať. Vieš, to je tak, že... Ale ja nebudem no, napríklad ty si konkrétne presne o tomto hovoril, že? A prepáčte, to hovoril pán Vašečka v istom rozhovore, ja len chcem teda povedať toto tým, že ja ťa za to, ale ti za to nebrať žiadne nejaké úplne bežné veci, ani ťa nejdem trestať, jednoducho si myslím, že cirkev vždy presne vedela diktovať ľuďom, ako sa konkrétne majú správať, čo majú robiť vo svojich spálňach, s kým to majú robiť a všetko podobné. Ale čo je dôležité, myslím si, že nahliadať do zdravotnej dokumentácie partnera, na ktorom nám záleží, alebo starať sa oňho v čase núdze alebo dediť nie je žiadna výsada, to je normálna vec, bežná vec, to nie je výsada, o ktorej by sme sa mali baviť. To je jedno, aké to je pohlavie. Vieš, čo je napríklad výsada? Výsada je, keď niekto napríklad nemusí platiť dane. Ako napríklad cirkev. Vieš? To som ti len chcela povedať.
Pellegrini, Peter, predseda NR SR (2015-02-04):
Prosím pekne, páni poslanci, keby ste, rušíte pána poslanca.
Poliačik, Martin, poslanec NR SR (2015-07-02):
Ďakujem veľmi pekne. Pán predseda, ako overovateľ poverený Národnou radou ja musím, bohužiaľ, konštatovať, že sa nemôžem zúčastniť tej prvej voľby, pretože som presvedčený o tom, že neprebieha podľa zákona. (Potlesk.) Ústavnoprávny výbor mal k tomu zaujať svoje stanovisko, vy ste mu to neumožnili. Ja nedám svoj podpis na zápisnicu z voľby, o ktorej nie som presvedčený, že prebieha podľa zákona, prepáčte.
Kollár, Boris, predseda NR SR (2023-06-14):
Ďakujem pekne. Než dám možnosť reagovať s piatimi faktickými poznámkami, chcel by som na balkóne privítať strednú priemyselnú školu dopravnú z Trnavy, vitajte! (Potlesk.) Teraz evidujem päť faktických poznámok. Pán poslanec Viskupič, nech sa páči, máte slovo.
Kočiš, Eduard, poslanec NR SR (2023-06-14):
Veľmi pekne ďakujem za slovo, pán predsedajúci. Pani kolegyňa, spomínali ste vo svojej rozprave informatizáciu a prepojenie systémov. A ja sa pýtam, akým spôsobom ste na MIRRI prepájali systémy, keď po tri a pol roku človek, ktorý po dvoch rokoch stratil zamestnanie, ide sa zaevidovať na úrad práce a musí doniesť všetky dokumenty možné aj nemožné, pretože neexistuje prepojenie cez úrad práce, cez Sociálnu poisťovňu a cez zdravotnú poisťovňu. Čiže akým spôsobom ste to prepájanie systému v rámci štátu a štátnych inštitúcií dokázali alebo vedeli zabezpečiť? Nijako. Digitálny príspevok bol podľa vás veľmi dobrá adresná pomoc. Ja sa pýtam, pre koho. To bola kardinálna hlúposť a kardinálna sprostosť. Len preliatie peňazí, ktoré ste nevedeli pre vlastnú neschopnosť zaevidovať a posunúť inam inak, aby boli naozaj adresné. Toto nebola adresná pomoc. Zistiť v domácnostiach na Slovensku výšku poplatkov za energie, vraj tvrdíte, že Nemci to nevedeli dokázať a na Slovensku by sa to asi nedokázalo tiež. Na Slovensku máme cca 2,3 milióna domácností. Ak ste mali toľko voľných finančných prostriedkov na MIRRI, tak ste určite vedeli zakomponovať nejaký projekt, ktorý v súlade a v spolupráci s obcami a mestami by veľmi efektívne a veľmi rýchlo vedel zabezpečiť základné údaje o tom, koľko domácnosti potrebujú alebo koľko míňajú na energonosiče, to znamená na vodu, plyn a elektrickú energiu. Ale jednoducho budete sa odvolávať na to, že sa to nedá, preto ste da do toho nepustili a preto tá adresná pomoc v rámci energo krízy nemohla byť adekvátne riešená. Čiže práve preto bolo zriadené a vymyslené pre vás to vaše ministerstvo, aby ste takéto situácie vedeli zvládať v rámci digitalizácie a v rámci spolupráce s mestami a obcami.
M. Vášáryová, poslankyňa: (2010-05-26):
A apelujem znovu na vás, pán minister zahraničných vecí, pán Lajčák, vy budete musieť hovoriť Slovákom žijúcim v Spojených štátoch, v Austrálii, v Kanade, ktorí sa budú na vás obracať, a budete im hovoriť, áno, keď dostanete v auguste americké štátne občianstvo, na Slovensku budete cudzincami. Vy im to budete musieť hovoriť. Pán minister, nezávidím vám túto funkciu, naozaj vám to nezávidím.
Hort, Milan, podpredseda NR SR (2010-10-13):
Pán poslanec Jozef Viskupič, nech sa páči.
Kollár, Boris, predseda NR SR (2021-06-30):
Na faktické poznámky bude reagovať pán poslanec Blaha, nech sa páči.
Jurinová, Erika, podpredsedníčka NR SR (2013-10-24):
Reakcie, reakcie mali byť na predrečníka. Nech sa páči, pán poslanec Blaha. (Reakcie z pléna.)
Blanár, Juraj, podpredseda NR SR (2022-03-16):
Ďakujem veľmi pekne. Prerušuje rokovanie o tomto bode programu. A teraz nasleduje ešte bod programu, ktorý by sme mohli stihnúť podľa uistenia pána ministra, je to druhé čítanie návrh na vyslovenie súhlasu Národnej rady s Globálnym dohovorom UNESCO o uznávaní kvalifikácií týkajúcich sa vysokoškolského vzdelávania , tlač 880. Vzhľadom na to, že gestorský výbor k tomuto návrhu ešte nerokoval, chcem sa ešte spýtať, že či je tu niekto z gestorského výboru. (Reakcie z pléna.) A mali ste už rokovanie? Tak výborne, takže môžeme už, tá informácia teda nie je už platná. Nech sa páči, pán minister, máte slovo. Potom poprosím predsedu výboru, aby zaujal stanovisko za výbor. Nech sa páči.
Galko, Ľubomír, poslanec NR SR (2013-10-24):
Ďakujem pekne, pár poznámok si dovolím povedať aj ja. No, skúsenosti mi hovoria, že keď niekto začne svoj prednes slovami, nie som z vás vôbec nervózny, tak opak je pravdou. A o vás, pán minister, je známe, že vy ste profesionálny podvodník a luhár a dokážete s kamennou tvárou odprezentovať akúkoľvek lož. Ale ja som dnes na vás videl, že ste boli nervózny, a bolo na vás vidno, že obhajujete niečo, čo jednoducho je neobhájiteľné. Aby som vyjadril aj určitý súhlas s časťou vášho vystúpenia, súhlasím s vami, že naozaj nemalo by sa vykrikovať počas toho, ako niekto vystupuje v rozprave. Ja sám som bol dosť nemilo prekvapený, keď som sem prišiel. Ale, tak ako vám kolegovia už povedali, vy sám ste bol známy tým, že ste tu robili vždy cirkus a vždy ste každému skákali do reči. A dokonca aj dnes ste sa nezdržali a kolegovi Přidalovi ste skákali do reči. A pokiaľ chcete túto kultúru naozaj úprimne presadzovať, tak musíte upozorniť aj vašich kolegov. Máte tam hore toho známeho bohoslovca, ktorý si postavil dom v chránenej krajinnej oblasti, ktorý tu vybľakuje doslova po každom, keď niekto vystupuje v rozprave. Takže najprv si upracte pred vlastným prahom. Vy ste povedali, že bol schválený nejaký harmonogram. No, tak ten harmonogram musel byť schválený zle. Jednoducho bol schválený zle, lebo sa ukázalo, že to výberové konanie sa nestihlo spraviť. A to, že bol posledný termín stanovený na 16., no tak sa mal stanoviť skôr. Mal sa stanoviť na 12. alebo na 11., alebo na 13., to by nebol žiaden problém. No a na záver ešte jednu poznámku si neodpustím povedať, išli ste presne v intenciách pani ministerky. Rozprávali ste tu o jej úspechoch a dokonca ste jej verejne poďakovali. Ani vy ste ani slovkom nevyjadrili ľútosť a z toho nám môže byť naozaj všetkým len smutno. Ďakujem pekne.
Šimko, Igor, poslanec NR SR (2024-09-10):
Ďakujem pekne. Tak, pani ministerka, ďakujem vám veľmi pekne, že naprávate tú krivdu, ktorú naozaj na deťoch a na rodičoch urobila predošlá vláda. Bohužiaľ, ten rozmach týchto automatov a týchto činností a tejto distribúcie z môjho pohľadu drog sa práve v minulosti rozmohol. Ja som podal aj na Slovenskú obchodnú inšpekciu podnet aj určité, určité podnety ďalej. Bohužiaľ, tým že to nebolo doposiaľ zakázané na zozname zakázaných látok, tak nemohli ďalej konať. Ja verím, že sa to dá do poriadku, len, bohužiaľ, sme sa nedozvedeli, že tak drogovo voluntaristická strana, ako je opozičné PS, aký má k tomu vlastne postoj. Lebo len došlo ku kritike, ale nedozvedeli sme sa, či naozaj sú proti tomu, alebo sú za to, alebo sú za legalizáciu, tak ako hovorili v predvolebnej kampani. Ďakujem pekne.
D. Lipšic, poslanec: (2007-10-18):
Po prvé, pán predseda, bolo by fajn, keby bola osobitná komisia na rokovací poriadok. A ja som presvedčený, že ak by bola osobitná komisia na rokovací poriadok, tak by sa aj opozícia práce zúčastňovala. Neviem, kvôli čomu ste spojili komisiu aj na novelu ústavy, aj rokovací poriadok. To bolo podľa mňa dosť nešťastné rozhodnutie, kde mandát na novelu ústavy nebol žiaden. Nebolo zrejmé, o čom bude komisia rokovať. Teraz budeme sa k tomu vyjadrovať,  vzišli ste s návrhom zrušenia priestupkovej imunity. Nechcem o tom dlho hovoriť. Vy ste mali oveľa radikálnejší návrh. Veľmi blízky návrh, ktorý sme predložili z opozície, ste nepodporili, teraz dávate úplne iný návrh, ktorý je oveľa miernejší, ale O. K. Ale k tomuto by som povedal, že ak vytvoríte osobitnú komisiu na rokovací poriadok, tak som presvedčený, že opozícia sa jej bude zúčastňovať. Čo sa týka obmedzovania času na vystúpenie v hodine otázok. Ja by som v tomto odporúčal, skúste si pozrieť sem-tam, ako vyzerá hodina otázok v britskom parlamente. Lebo, ak tu budeme mať trištvrtehodinové prednášky ministra vnútra, ja som nikdy ako minister neodpovedal trištvrte hodinu, mal som maximálne na pol strany, tak sa to míňa účinkom. V rozprave k zákonu nech vystúpi premiér aj tri hodiny, to je O. K., alebo minister. Ale v hodine otázok to by malo byť niečo pružné, rýchle, otázka, odpoveď, lebo, ak sa bude využívať systém jednej otázky pre premiéra, jednej pre ministra, tak sa poprie účel vôbec tohto celého inštitútu.
Bugár, Béla, podpredseda NR SR (2016-05-25):
Vyhlasujem rozpravu o tomto bode programu za skončenú. Nech sa páči, pani navrhovateľka, môžte mať záverečné slovo.
Faič, Vladimír, poslanec NR SR (2011-12-02):
V piatich bodoch by som tieto argumenty zvýraznil: - Prvý je zmena spôsobu vykonania cenovej regulácie zavedením tzv. korekčného faktora. Hovorím o obidvoch zákonoch, pretože to s tým súvisí, čo spôsobí, a o tom hovoria všetci, enormný nárast cien. - Je tu ďalej zásadná zmena vplyvu štátu v subjektoch, kde štát vlastnil väčšinový podiel akcií, napr. SPP, samozrejme. - Závažné obmedzenie nezávislosti úradu. - Ďalej pri menovaní predsedu absolútna eliminácia úlohy prezidenta. - Vypadá v piatom bode aj príjem do štátneho rozpočtu tým, že sa zahraničným podnikateľom budú automaticky udeľovať licencie na podnikanie v energetike. Zopakujem teda svoj argument, a chcem tým zdôvodniť aj svoj návrh, pán spravodajca, nepokračovať v rokovaní o tomto návrhu zákona v zmysle rokovacieho poriadku, pretože v plnej miere zodpovedá obmedzeniam, ktoré boli prijaté v novele Ústavy Slovenskej republiky. A budeme sa pokúšať urobiť všetko pre to, aby tento zákon alebo obidva zákony prerokované v Národnej rade už neboli, pretože táto vláda nemá už kompetencie na tak zásadné zmeny hospodárskej a sociálnej politiky Slovenskej republiky. Ďakujem.
Laššáková, Jana, podpredsedníčka NR SR (2014-11-10):
S súlade s rokovaním poriadkom o slovo požiadal predseda Národnej rady Pavol Paška. Nech sa páči, pán predseda.
Pročko, Jozef, poslanec NR SR (2024-01-24):
Ďakujem. Pani Cigániková, povedali ste, že vládna koalícia si alibisticky zdôvodňuje toto skrátené legislatívne konanie. Keď si pozriete vystúpenia Roberta Fica, a naozaj to vystúpenie, v ktorom rozprával o tom, že nás riadi umelá inteligencia, že nám to píše umelá inteligencia, je vystúpenie človeka, ktorý nemá ani morálne právo riadiť túto krajinu. Fico je človek, ktorý rozpráva Orbánovi, že „normálni ľudia ťa na Slovensku majú radi“. No ja, priznám sa, nie, nemám v obľube Orbána, tak ma Fico radí k nenormálnym ľuďom? Všetci tí, ktorí nevolili Fica, sú podľa Fica nenormálni. Normálni sú tí, ktorí podporujú zločincov, tí, ktorí podporujú vrátenie Kičurovi zlatých tehličiek, pretože toto sa bude diať. Viete o tom, že Kičurove zlaté tehličky zarobili 50-tisíc euro a že mu budú vrátené? To je odporné, nechutné. A pozrite sa, kto na tom participuje, kto to chce. Chce to Robert Fico, ktorý nielenže (povedané so smiechom) podľa Počiatka ukradol dve mld. so Slotom, ale Fico chce ďalej, aby sa kradlo, a dáva si beztrestnosť. Takže táto vládna koalícia alibisticky, presne ako ste povedali pani poslankyňa Cigániková, alibisticky zdôvodňuje a národu hovorí, že my tu vlastne zdržujeme a my neumožňujeme, aby sa rokovalo o veciach, ktoré pomáhajú národu. No, Fico, veď stiahni tento, tento zákon a poďme rokovať. Daj tento zákon v riadnom legislatívnom konaní a poďme rokovať o veciach, veď aj my máme zákony, ktoré idú pomáhať Slovensku. Tak Fico nekakaj si do tej svojej pupi... pusinky! Poď rokovať o veciach, ktoré pomáhajú!
P. Hrušovský, predseda NR SR: (2005-05-24):
(Hlasovanie.) 133 prítomných, 51 za, 6 proti, 76 za zdržalo.     Konštatujem, že Národná rada návrh uznesenia neschválila. Poprosím pána poslanca Richárda Hamerlika, aby z poverenia výboru pre pôdohospodárstvo predložil Národnej rade návrhy hlasovaní k prerokúvanému vládnemu návrhu zákona o výrobe, uvádzaní na trh a používaní krmív (krmivársky zákon) tlač 1030, poradové číslo 59. Nech sa páči, pán poslanec Hamerlik. R. Hamerlik, poslanec: Ďakujem pekne za slovo, pán predseda. Chcem informovať, že v rozprave k tomuto návrhu zákona nevystúpil nijaký poslanec, takže vlastne neboli podané žiadne pozmeňujúce návrhy. Z toho vyplýva, že teraz budeme  hlasovať o bodoch spoločnej správy. Sú obsiahnuté pod bodom IV od 1 až 25. Pán predseda, navrhujem o nich hlasovať spoločne. Dajte, prosím, hlasovať.
Šefčík, Marek, poslanec NR SR (2022-10-20):
Ďakujem pekne za slovo. Pán predseda, v rozprave k návrhu zákona vystúpila pani poslankyňa Zuzana Šebová. V rozprave neboli podané žiadne pozmeňujúce návrhy, môžeme pristúpiť k hlasovaniu o bodoch zo spoločnej správy. Spoločná správa obsahuje 13 bodov. Dajte, prosím, o nej hlasovať. (Reakcia predsedajúceho: „Prosím...“ ) Pardon, pardon, dajte, prosím, hlasovať o bodoch 1 až 13 spoločne s návrhom gestorského výboru schváliť.
Matovič, Igor, poslanec NR SR (2012-07-03):
Pán poslanec Martvoň, hovorili ste, že zrazu teraz možno hovoríme o progresívnom zdaňovaní, keď teda vlastne SMER prišiel s návrhom progresívneho zdaňovania fyzických osôb. Ja som sa to snažil povedať aj v tom vystúpení, že nie, my sme už pred trištvrte rokom prišli s tým, že ešte keď sa ani nechyrovalo o predčasných voľbách, že zmeňme financovanie politických strán, lebo je podľa nás choré, a navrhovali sme práve tento progresívny prístup k veci. Takže progresívne zdaňovanie alebo zmysluplnosť progresívneho zdaňovania v prípade politických strán sme vôbec nespájali so zdaňovaním fyzických osôb, ale hľadali sme tam nejakú tú základnú spravodlivosť a naozaj hlavne kvôli tomu, aby sme umožnili rozvoj demokracie a nebetónovali politický systém umelo smerom iba k nejakým dvom silným politickým stranám. Pán poslanec Jasaň, hovorili ste teda, že či nám to v minulosti neprekážalo, že vlastne takto to funguje dlhé roky. No, my sme politici neboli a vtedy, keď sme sem prišli ako politici a mohli sme k tomu niečo hovoriť, tak sme aj prišli s návrhom, reálnym návrhom, ktorý, bohužiaľ, ani strana SMER nepodporila. A vlastne navrhovali sme progresívne zdaňovanie politických strán, inú formu, ako navrhuje teraz SaS, a vtedy ste boli de facto za rovnú daň pri politických stranách alebo nulovú daň pri politických stranách. Pán poslanec Bublavý, pekne ste to povedali. Predčasné voľby prišli samy. To mi pripadalo tak, že pečený holub padol sám z neba rovno do huby. Áno, pre SMER takto sa dá pozerať na predčasné voľby. Osem miliónov eur čistý zisk na predčasných voľbách, to je teda riadny pečený holub, ktorý iba tak sám prišiel. Ale ako je to pravda, ako opozícia súčasná je si vinná, že predčasné voľby sú tu a že vlastne takéhoto pečeného holuba dala SMER-u, ale mňa to zase na druhej strane naozaj mrzí, keď hľadáme každú jednu korunu u ľudí, že sa na týchto osem miliónov eur... (Prerušenie vystúpenia časomerom.)
Paška, Pavol, predseda NR SR (2012-05-11):
Pán poslanec Hlina.
Přidal, Alojz, poslanec NR SR (2011-03-29):
Rozmýšľam nad tým futbalom.
J. Senko, poslanec: (2008-04-09):
Ja by som vám chcel povedať jedno, že v našom právnom poriadku právo na odpoveď nie je zatiaľ zakomponované. Chcem vám povedať, že až dve tretiny štátov Európskej únii majú právo na odpoveď. Dokonca Portugalsko ju má v ústave, je v Španielsku, Francúzsku, Belgicku, Luxembursku, Poľsku, Taliansku, Malte, Grécku tiež v ústave, Fínsku, Nemecku – a môžem takto ďalej odpovedať. Myslím si, že z našej strany vôbec nie je obmedzovanie slobody prejavu ani slobody tlače. Keby ste si lepšie boli naštudovali zákon, tak by ste hovorili úplne iným spôsobom. Ale z vašej strany, ešte raz opakujem, nešlo o nič iné iba o obyčajný politický postoj a spolitizovanie témy tak, ako to aj doteraz z prostredia SDKÚ bolo. Ďakujem.
Galek, Karol, poslanec NR SR (2017-05-18):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky Miroslava Ivana, Eugena Jurzycu, Jany Kiššovej a Vladimíra Slobodu na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov (tlač 504). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predseda, otvorte, prosím, všeobecnú rozpravu.
Grendel, Gábor, podpredseda NR SR (2020-04-07):
Pán poslanec Šefčík.
M. Mamojka, poslanec: (2009-06-23):
V podstate sa tento návrh zdôvodňuje nejednotnou aplikačnou interpretačnou praxou s tým, že doterajšia právna úprava umožňuje do určitej miery rozdielny výklad súdov rozhodujúcich o opravných prostriedkoch voči rozhodnutiam komory, že navrhovaná právna úprava umožní jednoznačne súdne preskúmavanie rozhodnutia komory podľa druhej hlavy piatej časti Občianskeho súdneho poriadku. A vlastne to konanie by bolo uzatvorené v rámci komory, ale je možné jeho preskúmanie súdom. Ide o snahu do určitej miery objasniť a zjednotiť aplikačnú prax. Ďakujem, všetko z mojej strany.
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 138 poslancov, za návrh hlasovalo 137, zdržal sa 1 poslanec. Tento návrh sme schválili.
Blanár, Juraj, poslanec NR SR (2017-06-21):
Takže ďakujem všetkým za faktické poznámky. Pánovi Hegerovi, niet k tomu čo dodať. Pán Marosz, nezakladá sa to na pravde. Hovoríte, že bude chýbať kapacita. Ako sa budú končiť tie, ktoré sú rozostavané, tak sa budú začínať tie, ktoré bude treba financovať. Takže nie je to tak, ako hovoríte. Pán Baránik, ja si vyprosujem, ja som žiadneho oligarcha nikdy nepodporoval, takže vážte slová, prosím vás. Ale povedali ste jednu vec, že štát má veľký problém, lebo je nedôveryhodný. Prečo tomuto štátu nedôveryhodnému požičiavajú medzinárodné banky za záporný úrok? Zamyslite sa nad tým! Pán poslanec Jurzyca, vysvetlili sme si pôžičky, pochopil som, že ste to tak nemysleli. Ja som len reagoval na to, ako ste to povedali. Asi ste nemali čas to rozvinúť. Pán poslanec Osuský, ospravedlňujem sa ešte raz, že som mal výpadok vášho priezviska, ale vás som vôbec neobviňoval, že ste proti pôžičkám. To sme sa bavili len s pánom Jurzycom. Takže my máme v tom jasno takisto. A len dodám, že keď sa schvaľovala dlhová brzda, tak aj vy ste potrebovali môj hlas. Lebo teraz ste povedali, ja potrebujem váš, no a vy ste povedali vtedy, vy ste potrebovali môj hlas. Tak to len na repliku, aby ste vedeli. Pani poslankyňa Blahová, ja som nerokoval so žiadnym predsedom strany. Ak viete o niekom, povedzte mi, s ktorým som. Určite s vaším predsedom Sulíkom som nerokoval. Neviem, odkiaľ to máte. Pán poslanec Ivan, hovoríte, nuž viete, ja môžem tiež vytrhnúť z kontextu, ale nebrať do úvahy morfológiu terénu, geológiu a porovnávať to neporovnateľné, to nie je veľmi odborné. Dávajte si na to pozor, ak sa staviate do pozície odborníka, tak dávajte si pozor! Pani Jurinová, nepovedali ste ani jeden príklad, že kde sa čosi udialo. Áno, povedali ste Váhostav, ale to je úplne niečo iné. Pán Dostál, vtedy vám naše hlasy boli dobré, keď sme to... (Prerušenie vystúpenia časomerom.)
Šebej, František, poslanec NR SR (2012-09-27):
Áno, bol to návrh, musíme o ňom hlasovať.
Pčolinský Peter, podpredseda NR SR (2023-06-23):
Ešte sa spýtam, ty si písomne prihlásený. Koľko...?
Glváč, Martin, podpredseda NR SR (2017-05-11):
Pán poslanec Heger.
Sulík, Richard, predseda NR SR (2011-02-11):
Ďakujem. Prerušujem rokovanie o tomto bode programu. A pokračujeme rokovaním v skrátenom legislatívnom konaní prvým čítaním o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Vládny návrh zákona je uverejnený ako tlač 250. Návrh na jeho pridelenie na prerokovanie výborom je v rozhodnutí č. 246. Prosím ministra zdravotníctva, aby vládny návrh zákona uviedol. Poprosím poslanca Chabana, aby zaujal miesto pre spravodajcu. Ďakujem.
Cmorej, Peter, poslanec NR SR (2023-03-28):
Ďakujem pekne za slovo. K tej valorizácii dôchodkov sa povenujem vo zvlášť príspevku, asi tam spomeniem aj tú valorizáciu životného minima, ktorú ste teraz spomenuli. Vo faktickej by som sa chcel venovať tomu dôchodkovému veku, ktorý ste spomenuli, a oranžovej obálke. Povedali ste, že ak teda budete mať do toho čo hovoriť po voľbách, tak budete sa usilovať o to, aby bol opäť zavedený strop dôchodkového veku. Povedali ste, že tá revolúcia z Francúzska možno dorazí aj sem. No pán poslanec, pán bývalý minister, treba povedať, že to je revolúcia proti zdravému rozumu. Môžeme si klamať, koľko chceme, ale základná matematika nás raz dobehne a jednoducho jeden pracujúci nemôže uživiť jedného dôchodcu a to je to, k čomu smerujeme, to, čo môže byť bez toho, aby sme predlžovali dôchodkový vek zanedlho, zanedlho realita. A keď hovoríte, že čo by všetko mala teda zohľadňovať tá prognóza z oranžovej obálky, že aj ten posun toho dôchodkového veku, tak áno, aj ten, ale, samozrejme, aj udržateľnosť dôchodkového systému, lebo aká je pravdepodobnosť, že Slovensko, že slovenské verejné financie, nášho malého štátiku v strede Európy, zvládnu zadlženie 300 % hrubého domáceho produktu. Nula, taká pravdepodobnosť neexistuje. To je absolútne nereálne. Dôchodky reálne sa jednoducho pre ľudí v mojom veku a ešte mladších sa budú musieť znižovať. A ešte jednu takú osobnú vec, pán minister. Už po toľkých rokoch, keďže ste ministrom práce, by vám naozaj prospelo, keby ste sa niečo naučili o fungovaní finančných trhov, lebo ten II. pilier je naozaj podstatná súčasť dôchodkového systému, a z tých vašich vyjadrení je naozaj evidentné... (Prerušenie vystúpenia časomerom.)
Grendel, Gábor, podpredseda NR SR (2021-03-30):
S reakciou na faktickú poznámku, pán poslanec Kuffa.
Pellegrini Peter, predseda NR SR (2023-11-21):
Ďakujem veľmi pekne. Pán predseda uviedol návrhy na hlasovanie o návrhu, ktorý zaznel v rozprave. Prosím, prezentujme sa a hlasujme o tomto návrhu uznesenia. (Hlasovanie.) Prítomných 139 poslancov, za 26, proti 78, zdržalo sa 34 poslancov, nehlasoval 1. Konštatujem, že tento návrh sme neschválili. Teraz vás prosím, pán spoločný spravodajca, aby ste uviedli hlasovanie o časti A a o časti B návrhu uznesenia, nech sa páči.
Valášek, Tomáš, poslanec NR SR (2022-10-26):
Vďaka, pán predsedajúci, a vďaka, pán poslanec Benčík Janko, za tie slová podpory. Pozrite, my máme v tejto sále, samozrejme, veľa nezhôd ideologických a iných, ale opäť, sú tu niektoré veci, ktoré sú nad politikou, sú zakotvené priamo v našich základných dokumentoch, ako, ako je napríklad Ústava Slovenskej republiky. Preto chcem veriť, že návrh tohto zákona, ktorého pointou nie je nič viac a nič menej než to, aby sa zobrali aj také tie smiešne žabomyšie technické dôvody, pre ktoré sa obce vyhýbajú povinnosti nepomenuvávať svoje ulice a verejné priestranstvá po predstaviteľoch totalitných režimov, a dostanem sa krátko aj k pánu poslancovi Szőllősovi, tak som presvedčený, že na tomto sa vieme zhodnúť snáď ako drvivá väčšina poslancov v tejto sále. Opäť pointou nie je nič viac, nič menej než to, aby sa zobrali tie technické argumenty, ktoré sú využívané na to, aby sa naďalej velebili predstavitelia totalitných režimov, čo si myslím, že by malo byť pre nás všetkých neprípustné. A hoci mi asi pán predsedajúci vytkne, že trošku zneužívam, fakt len trochu, inštitút faktickej poznámky, len pre informáciu, som úplne s vami, pán poslanec Szőllős, a myslím si, že nechám pána Benčíka, aby, poslanca Benčíka, aby odpovedal za seba. Ja som určite s vami, čo sa týka zločinov komunistického režimu a pre informáciu sám som vyrastal na ulici Vladimíra Clementisa, ktorý nespadá do definície zákona, lebo bol, samozrejme, neskôr aj potrestaný. Ale upozorňujem, že ten zákon, ktorý novelizujeme, už teraz obsahuje zákon 338/2020, tá novela už teraz hovorí úplne jasne, že, že keď hovorí o predstaviteľoch, o ktorých nemôžu byť pomenované ulice či verejné priestranstvá, bavíme sa tu o režimoch založených na fašistickej ideológie alebo nacistickej ideológii, alebo režimu založeného na komunistickej ideológii. Už sa na to inými slovami myslelo. Dodám poslednú vec, mám desať sekúnd, že tá ulica nie je pomenovaná po nejakom Tisovi, ona je osobitne explicitne pomenovaná po Jozefovi Tisovi. Tam nie je nejasné, že o koho ide.
Danko, Andrej, predseda NR SR (2019-04-02):
Vážené panie poslankyne, vážení páni poslanci, pokračujeme teda v prerušenom rokovaní o vládnom návrhu zákona o pedagogických zamestnancoch a odborných zamestnancoch a o zmene a doplnení niektorých zákonov. Pokračujeme v rozprave písomne prihlásených pánov poslancov. Mal by nasledovať pán poslanec Sopko. Nech sa páči. (Pokračovanie rokovania o vládnom návrhu zákona o pedagogických zamestnancoch a odborných zamestnancoch a o zmene a doplnení niektorých zákonov , tlač 1262.)
Rajtár, Jozef, poslanec NR SR (2019-09-13):
Marian Kočner, kto sú jeho kumpáni, koho vládu si želá a koho sa, naopak, obáva. Citujem: „Kočner sa obával, že vláda SMER-u padne.“ Ešte raz: „Kočner sa obával, že vláda SMER-u padne.“ Svojej kumpánke Alene Zsuzsovej, ktorá je, tak ako on, obvinená z objednávky Kuciakovej vraždy, písal, že ak by sa do vlády dostala opozícia, to znamená SaS, Igor Matovič a ďalší, citujem, „nepomôže nám ani odsťahovať sa na severný pól“. Toto je rozdiel medzi vládou SMER-u a opozíciou. (Potlesk.)
Bugár, Béla, podpredseda NR SR (2019-09-19):
Prezentujme sa a hlasujme. (Hlasovanie.) Prítomných 131, za 49, proti 13, zdržalo sa 67, 2 nehlasovali. Návrh sme neschválili. Teraz ešte prosím pána poslanca Laurenčíka, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení zákon č. 8/2009 Z. z. o cestnej premávke, tlač 1573. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1573.)
Blanár, Juraj, podpredseda NR SR (2022-11-10):
Doplňujúca otázka, pán poslanec Schlosár? Nech sa páči. Musíte sa zapojiť.
Glváč, Martin, minister obrany SR (2014-03-19):
Ďakujem veľmi pekne. Vážený pán podpredseda, poslankyne, poslanci, viete, aká je súčasná situácia v Afganistane. Prebieha posledná fáza tejto operácie, kde, samozrejme, sa čaká na prezidentské voľby, čaká sa na následný summit vo Walese, ale zatiaľ je mandát do konca decembra roku 2014. V súčasnosti pôsobí v operácii ISAF 291 príslušníkov ozbrojených síl Slovenskej republiky, a to prostredníctvom účasti vo veliteľstvách operácie ISAF, národného podporného prvku, strážnych jednotiek a špeciálnych síl. V roku 2008 prijala vlá..., prijala Slovenská republika politické rozhodnutie vybudovať modul nasaditeľných komunikačných a informačných systémov, takzvané DCM-C, ako príspevok Slovenskej republiky k naplneniu jednej z kľúčových nedostatkových spôsobilostí NATO. Slovenská republika bola preto na základe rozhodnutia veliteľa tretieho spojovacieho práporu skupiny NATO pre komunikačno-informačné systémy, pod ktorý budovaná jednotka DCM-C spadá, požiadaná o nasadenie časti tohto modulu do priestorov operácie ISAF v Afganistane. Predkladám vám na schválenie návrh na vyslanie do šesť príslušníkov ozbrojených síl Slovenskej republiky do operácie ISAF, ktorí budú plniť úlohy poskytovania podpory služieb komunikačných a informačných systémov v rámci spojeného veliteľstva ISAF v Kábule, ako aj podpory rádiových systémov v rámci veliteľstva špeciálnych síl v Kábule. Priestor pôsobenia sa vymedzuje na celý operačný priestor vojenskej operácie ISAF v Afganistane s mandátom do konca vojenskej operácie ISAF. S predmetným materiálom vyslovila 26. februára 2014 súhlas vláda Slovenskej republiky a následne bol predmetom rokovaní Zahraničného výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Vážený pán podpredseda, poslankyne, poslanci, týmto vás žiadam o prerokovanie a vyslovenie súhlasu s predloženým materiálom. Ďakujem.
J. Kvorka, poslanec: (2008-03-28):
Chápem, že takýto prístup a cieľ sleduje aj zmenu a návrh aktivačnej činnosti formou menších obecných služieb pre obce, kde hlavne nová forma aktivačnej činnosti uchádzačov o zamestnanie formou dobrovoľníckej služby, najmä pokiaľ ide o obmedzenie trvania foriem uchádzačov o... (Prerušenie vystúpenia časomierou.)
V. Veteška, podpredseda NR SR: (2004-05-12):
(Päťminútová prestávka.)
Glváč, Martin, podpredseda NR SR (2017-06-15):
Pani poslankyňa Remišová.
Bugár, Béla, podpredseda NR SR (2016-04-22):
Pani poslankyňa Verešová.
B. Bugár, podpredseda NR SR: (2002-02-13):
R. Hofbauer, poslanec: Rád by som upozornil na zvláštnu zhodu okolností. Keď sme sa minule pokúšali odvolať podpredsedu vlády Mikloša, tak div-divúci v tom čase na chodbách Národnej rady sa potĺkal Gabriel Eichler aj s nejakým kamarátom a s kufríkom. Dnes sa tu potĺkal Martin Bútora, tiež s nejakým kamarátom a s kufríkom. Tak mám taký pocit, že vlastne tieto pokusy o vyslovenie nedôvery vedú k úplne iným iniciatívam, ako k istej forme kapitalizácie istých kruhov tohto ctihodného poslaneckého zboru, k čomu HZDS zadáva nezištne a láskavo podnety, aby sa konečne koaličný pospolitý ľud trochu kapitalizoval, aj keď len istá vybraná zložka tejto komunity.
M. Číž, podpredseda NR SR: (2007-10-26):
Vážené kolegyne, kolegovia, už máme len jeden návrh na vyslovenie súhlasu Národnej rady Slovenskej republiky s Dohodou o účasti Bulharskej republiky a Rumunska v Európskom hospodárskom priestore a štyroch súvisiacich dohôd . Návrh vlády máme ako tlač 420 a spoločnú správu výborov ako tlač 420a. Pán minister, buďte taký láskavý, uveďte tento návrh a poprosím, aby sa pripravil aj určený spravodajca pán Tibor Glenda.
Kollár, Boris, doterajší predseda NR SR (2023-10-25):
Ďakujem za oboznámenie s výsledkom hlasovania. Vyhlasujem, že Národná rada Slovenskej republiky zvolila za predsedu Mandátového a imunitného výboru Národnej rady poslanca Mariána Saloňa a za predsedníčku Výboru Národnej rady pre nezlučiteľnosť funkcií pani poslankyňu Veroniku Remišovú. (Reakcia spravodajcu.) Nie? Ešte si neprečítal? Ospravedlňujem sa. Idem podľa špagátu. (Reakcia spravodajcu.) Hej.
Gašpar, Tibor, poslanec NR SR (2024-02-08):
Hlasujeme o bode 15 druhého pozmeňujúceho návrhu poslanca Galka.
Šimečka, Michal, podpredseda NR SR (2024-01-12):
Ďakujem pekne. Pani poslankyňa Luščíková.